Diari Oficial de la Generalitat Valenciana


Sumari del DOGV 5967, del 04-03-2009 (2009/2403)

ORDE de 25 de febrer de 2009, de la Conselleria de Benestar Social, per la que es convoca una beca per a la realització de pràctiques professionals de documentació i biblioteconomia en l'Institut Valencià de la Joventut.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2403


Data del document
:   25-02-2009

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * assignació per estudis

ORDE de 25 de febrer de 2009, de la Conselleria de Benestar Social, per la que es convoca una beca per a la realització de pràctiques professionals de documentació i biblioteconomia en l'Institut Valencià de la Joventut. [2009/2403]
L'Institut Valencià de la Joventut, a través del Centre Coordinador de Documentació i Informació Juvenil, facilita informació i documentació als serveis d'informació juvenil adscrits a la Xarxa Valenciana d'Informació Juvenil, al mateix temps que gestiona i administra una biblioteca especialitzada en temes de joventut.
Les labors tècniques que comporten la recollida i l'anàlisi de la documentació per a alimentar les bases de dades així com les relacionades amb la gestió d'una biblioteca, ajuden a completar la formació tècnica dels llicenciats en documentació i dels diplomats en biblioteconomia.
Per allò que s'ha exposat, en virtut de les atribucions que em conferix l'article 28, c) de la Llei 5/1983, de 30 de desembre, modificada per la Llei 12/2007, de 20 de març del Consell i d'acord amb allò que s'ha establit per l'article 47.11 del Decret Legislatiu de 26 de juny de 1991 del Consell, pel que s'aprova el text refós de la Llei d'Hisenda Pública de la Generalitat Valenciana, i segons el que establix el Decret 108/1992, de 6 de juliol, del Consell, pel que es regula la concessió de beques,
ORDENE
Primer
Convocar concurs públic per a la concessió d'1 beca de pràctiques professionals per a llicenciats en documentació, diplomats en biblioteconomia, en el Centre Coordinador de Documentació i Informació Juvenil de l'Institut Valencià de la Joventut i aprovar les bases que regulen esta convocatòria, incloses com a Annex I a esta orde, així com el model de sol·licitud que figura com a Annex II.
Segon
La dotació econòmica de la beca se sufragarà a càrrec del capítol IV, codi de la línia SE000022 del pressupost de l'Institut Valencià de la Joventut per a 2009, amb un import total màxim de 10.000 euros
Tercer
La Direcció General de l'IVAJ és l'òrgan competent per a la resolució d'esta convocatòria.
DISPOSICIONS FINALS
Primera
S'autoritza al director general de l'Institut Valencià de la Joventut perquè adopte les mesures i instruccions necessàries per al desenvolupament i aplicació d'esta orde.
Segona
La present Orde entrarà en vigor l'endemà de la seua publicació en el Diari Oficial de la Comunitat Valenciana.
Tercera
Contra esta orde, que esgota la via administrativa, podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, d'acord amb allò que s'ha establit per la Llei 29/1998, de 13 de juliol, reguladora de la Jurisdicció Contenciosa Administrativa.
Potestativament, podrà interposar-se recurs de reposició, davant de la Conselleria de Benestar Social, en el termini d'un mes comptat a partir de l'endemà de la publicació d'esta orde, segons el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 25 de febrer de 2009
El conseller de Benestar Social y vicepresident tercer del Consell,
JUAN GABRIEL COTINO FERRER
ANNEX I
Bases de la convocatòria d'una beca per a la realització de pràctiques professionals en documentació i biblioteconomia en l'IVAJ.
Primera. Objecte
La beca té com a objecte la formació complementària, millora i especialització professional de llicenciats en documentació i diplomats en biblioteconomia.
Segona. Dotació, duració i pagament de les beques
1. La beca està dotada amb 1.000 euros mensuals bruts de què es deduiran les corresponents retencions fiscals.
2. L'import de la beca s'abonarà mensualment, prèvia certificació del cap d'Àrea de l'Institut Valencià de la Joventut, expedida, al seu torn, amb un informe previ de la cap de Secció de Difusió i Gestió Documental de l'IVAJ.
3. El període de gaudi de la beca serà de 9 mesos, a comptar des de la data que s'indique en la resolució d'adjudicació, podent prorrogar-se fins a completar l'any de gaudi, amb un informe previ favorable del cap d'Àrea de l'Institut Valencià de la Joventut i sempre que existisca consignació pressupostària en l'exercici corresponent.
Tercera. Requisits
Els aspirants hauran d'estar en possessió d'alguna de les titulacions següents:
- llicenciat en documentació.
- diplomat en biblioteconomia.
Quarta. Valoració
La valoració dels aspirants s'efectuarà segons el següent barem, sent la puntuació màxima abastable d'onze punts:
A) Expedient acadèmic, fins a un màxim de 3 punts, en funció de la nota mitjana obtinguda en l'expedient acadèmic:
- Nota mitjana aprovada: 1 punt.
- Nota mitjana notable: 2 punts
- Nota mitjana sobresalient: 3 punts
B) Altres títols (grau de doctor, altres titulacions universitàries de l'àrea d'humanitats): fins a 2 punts.
C) Altres cursos de formació complementària en matèria de documentació i biblioteconomia: fins a 2 punts.
La formació es valorarà d'acord amb el barem següent:
- Cursos de 15 a 25 hores sobre matèries relacionades amb l'objecte de la beca: 0,10 punts.
- Cursos de 26 a 50 hores sobre matèries relacionades amb l'objecte de la beca: 0,20 punts.
- Cursos de 51 a 75 hores sobre matèries relacionades amb l'objecte de la beca: 0,30 punts.
- Cursos de 76 a 100 hores sobre matèries relacionades amb l'objecte de la beca: 0,40 punts.
- Cursos de més de 100 hores sobre matèries relacionades amb l'objecte de la beca: 0,50 punts
- Totalitat de cursos de doctorat: 1 punt
D) Beques i contractes obtinguts per a la realització de treballs en biblioteques i centres de documentació: fins a 2 punts
L'experiència es valorarà a raó de 0,25 punts per cada sis mesos de beca o d'exercici professional en institucions o entitats públiques sobre matèries relacionades amb l'objecte de la beca. Quan es tracte d'institucions o entitats privades, la dita experiència es valorarà a raó de 0,15 punts per cada sis mesos de beca o d'exercici professional en matèries relacionades amb l'objecte de la beca.
E) Coneixement de valencià: fins a 1 punt, en funció dels nivells de coneixement del valencià establits per la Junta Qualificadora de Coneixements de Valencià, d'acord amb l'escala següent:
- Nivell oral: 0,25 punts
- Nivell elemental: 0,50 punts
- Nivell mitjà: 0,75 punts
- Nivell superior: 1 punt
F) Coneixements d'altres idiomes comunitaris: fins a 1 punt, a raó de 0,20 punts per curs aprovat en escoles oficials d'idiomes.
Quinta. Condicions generals
1. La beca objecte de la present convocatòria és incompatible amb el gaudi de qualsevol altra beca per a la mateixa o semblant activitat i amb qualsevol activitat laboral .
2. La condició de becari no genera relació laboral ni cap administrativa amb la Generalitat Valenciana.
3. Els documents acreditatius dels mèrits al·legats hauran de ser originals o còpies compulsades. No es podran valorar aquells mèrits que no consten degudament acreditats documentalment, per mitjà de la presentació de certificats, diplomes, contractes o qualsevol altre document que justifique la seua realització.
4. Els sol·licitants hauran de reunir els requisits que s'assenyalen en la present convocatòria i els mèrits al·legats, al terme del termini de presentació de sol·licituds.
Sexta. Formalització de sol·licituds
1. Les sol·licituds, dirigides a l'Institut Valencià de la Joventut, podran presentar-se en el Registre General de l'IVAJ a València (carrer de l'Hospital, 11, València 46888), en els Registres de les Unitats Territorials de l'IVAJ a Alacant (rambla Méndez Núñez 41, 03063) i Castelló (carrer de l'Orfebre Santalínea, 2 Castelló 12360) i en tots aquells llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació en l'oficina de correus corresponents es farà d'acord amb el que disposa l'article 31 del Reial Decret 1829/1999, de 3 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. En el cas que la documentació no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada en el registre de l'Institut Valencià de la Joventut.
2. La sol·licitud haurà d'anar acompanyada de la documentació següent:
a) Original o còpia compulsada de qualsevol dels títols requerits per a poder participar en la convocatòria.
b) Fotocòpia compulsada del DNI
c) Fotocòpia compulsat o certificat original de l'expedient acadèmic amb indicació de la nota mitjana ponderada numèrica (rang 5-10), conforme al Reial Decret 1125/2003, de 5 de setembre.
d) Currículum del què formaran part les dades personals, domicili habitual a l'efecte de notificacions, telèfon de contacte, e-mail, experiència professional, entre altres. El currículum haurà d'acompanyar-se de quants documents originals o còpies compulsades acrediten els mèrits (formació, experiència, etc.) relacionats en el mateix.
e) Declaració responsable d'estar al corrent de les seues obligacions tributàries i amb la Seguretat Social així com de disposar de cobertura sanitària. Esta declaració haurà de ser substituïda pels corresponents certificats en el cas de resultar beneficiari de la beca, de conformitat amb el que disposa la Llei General de Subvencions i el seu Reglament de desplegament, aprovat per Reial Decret 887/2006, de 21 de juliol.
f) Acreditació de no incórrer en cap de les circumstàncies arreplegades en l'article 13.2 de la Llei 38/2003, General de Subvencions, realitzada per mitjà de declaració responsable o per qualsevol dels mitjans establits en l'article 13.7 de la dita llei.
3. En els casos d'omissió o error en la presentació de documents que s'acompanyen a la sol·licitud, l'interessat disposarà d'un termini d'esmena de deu dies, a comptar de l'endemà de publicació del corresponent requeriment subsanatori en el Diari Oficial de la Comunitat Valenciana. Este requeriment es publicarà també en els taulers d'anuncis de les seus de l'IVAJ a Alacant, Castelló i València i en la pàgina web del mateix (www.ivaj.es).
Sèptima. Termini de presentació de sol·licituds
El termini de presentació de sol·licituds serà de 15 dies hàbils comptats a partir de l'endemà al de la publicació d'esta convocatòria en el Diari Oficial de la Comunitat Valenciana.
Octava. Comissió avaluadora
1. Per a l'examen i valoració de les sol·licituds de beca es constituirà una comissió avaluadora que estarà integrada pels membres següents:
President/a:
El cap de la Secció de Difusió i Gestió Documental de l'IVAJ o persona en qui delegue.
Vocals:
- El cap del Servei de Planificació i Gestió de Programes de l'IVAJ o persona en qui delegue.
- El cap titular del Servei de Participació, Activitats i Productes de l'IVAJ o persona en qui delegue.
- Un tècnic/a del Centre Coordinador de Documentació i Informació Juvenil de l'IVAJ.
- Secretaria:
El cap de la Secció de Coordinació de Programes II de l'IVAJ o persona en qui delegue, que tindrà veu i vot.
2. La comissió avaluadora adaptarà el seu funcionament al que preveu la present convocatòria i el Decret 108/1992 i, subsidiàriament, a les regles contingudes en el Capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. La comissió disposarà de facultats per a realitzar, a través dels seus membres, totes les comprovacions necessàries per a la qualificació dels mèrits adduïts.
A més, els seus membres podran ser assessorats pel personal tècnic o professional que es considere necessari, que podrà assistir a les seues sessions amb veu, però sense vot.
Novena. Procés de selecció
1. La concessió de la beca, en règim de concurrència competitiva, s'efectuarà per resolució del director general de l'IVAJ a la vista de la proposta de la comissió avaluadora.
2. La dita comissió es constituirà dins dels 15 dies hàbils següents al de finalització del termini de presentació de sol·licituds de beca i procedirà a l'examen i valoració de les mateixes atenent al barem fixat en la base quarta de la present convocatòria.
Si haguera casos d'omissió o error en la presentació de documents que s'acompanyen a la sol·licitud, es concedirà als interessats un termini d'esmena de deu dies, a comptar de l'endemà de publicació del corresponent requeriment subsanatori en el Diari Oficial de la Comunitat Valenciana, que també es publicarà en els taulers d'anuncis de les seus de l'IVAJ i en la pàgina web del mateix (www.ivaj.es).
3. Després d'això, la comissió avaluadora elaborarà una proposta de concessió de beca en el termini de 60 dies hàbils, comptats a partir de l'endemà a aquell en què finalitze el termini de presentació d'instàncies. En l'esmentada proposta s'inclourà també una borsa de reserva, per si es produïra alguna renúncia o abandó.
Així mateix esta comissió podrà formular una proposta en el sentit que siga declarada deserta la beca de formació si, al seu criteri, no hi ha concursants amb mèrits suficients per a l'adjudicació.
4. La proposta de la comissió avaluadora serà elevada a la direcció general de l'IVAJ, la qual, en el termini màxim de 15 dies hàbils des del següent a la recepció de tal proposta, resoldrà l'adjudicació de la beca i la borsa de reserva o, si és el cas, la declararà deserta. La resolució es publicarà en el Diari Oficial de la Comunitat Valenciana.
Desena. Obligacions dels beneficiaris
El/la beneficiari/a de la beca tindrà les obligacions següents:
a) Complir les normes establides en les bases de la convocatòria i les que s'establisquen en la resolució de concessió, així com les instruccions que durant el desenvolupament de la beca reba de l'Institut Valencià de la Joventut.
b) Començar el termini de gaudi de la beca dins del termini que s'assenyale
c) Realitzar les activitats previstes en l'objecte de la beca amb un nivell de dedicació satisfactori, davall la supervisió de la tutora.
d) Presentar a l'Institut Valencià de la Joventut, al finalitzar el període de pràctiques una memòria de la labor realitzada.
e) No compatibilitzar el gaudi de la beca objecte de la present convocatòria amb el de qualsevol altra beca per a la mateixa o semblant activitat, ni amb qualsevol activitat laboral .
Onzena. Tutoria
1. El titular/la titular de la Secció de Difusió i Gestió Documental de l'IVAJ exercirà la tutoria del becari/a, coordinant, orientant i fent el seguiment i l'avaluació de les pràctiques.
2. Finalitzat el termini de la beca, el director general de l'Institut Valencià de la Joventut expedirà el certificat d'assistència, aprofitament i aptitud. En el cas que el becari/a no completara el període de 10 mesos només s'expedirà un certificat de permanència.
Dotzena. Incidències
1. El director general de l'IVAJ resoldrà les incidències que es produïsquen durant el període de gaudi de la beca, que podrà revocar, previ expedient instruït a este efecte amb audiència a l'interessat, en els supòsits següents:
a) Obtenció de l'ajuda sense reunir els requisits requerits en la convocatòria, o per mitjà de falsedat en document.
b) Incompliment de les obligacions contretes que figuren en la base desena de la present convocatòria.
2. Mitjançant una resolució del director general de l'IVAJ es procedirà a cobrir les vacants que pogueren produir-se, servint-se per a això de la borsa de reserva que resulte del procediment de selecció prèviament efectuat i en l'orde establit en la mateixa.
Tretzena. Exempció de notificació a la Comissió Europea
Les ajudes que es financen d'acord amb el que preveu esta orde no estan subjectes a la política de control d'ajudes de l'Estat, per no reunir els requisits de l'article 87.1 del Tractat de la CE al no afectar la competència en raó a la qualitat del beneficiari i a l'objecte de l'ajuda.